אינסל

אינסלים (מאנגלית: Incels) הם תת-תרבות אינטרנטית וקהילה מקוונת של גברים הטרוסקסואלים שלא מסוגלים למצוא פרטנר מיני או רומנטי חרף רצונם.<ref name=":0"></ref> הביטוי Incels הוא קיצור של involuntary celibates – מתנזרים שלא מרצון.<ref name=":0" /> דיונים בפורומים של אינסלים מאופיינים לרוב בטינה, שנאה, מיזוגיניה, מיזנתרופיה, רחמים עצמיים, תיעוב עצמי, גזענות, תחושת זכאות למין, ותמיכה באלימות כלפי נשים ואנשים פעילים מינית.<ref name=":1"></ref> לעיתים קרובות, אינסלים מאשימים את כל המין הנשי בשטחיות ובמשיכה מינית למראה גברי מסוים מאוד.<ref name=":0" /> ההערכות לגבי גודלה הכולל של תת-התרבות משתנות מאוד, ונעות בין אלפי עד מאות אלפי גברים.

מאז 2014 התרחשו לפחות שמונה רציחות המוניות, שהובילו לסך של 61 מקרי מוות, שבוצעו על ידי גברים שהזדהו בעצמם כאינסלים, או שהזכירו שמות וכתבים הקשורים לאינסלים בכתביהם הפרטיים או בפרסומים שונים באינטרנט. קהילות אינסלים זכו לביקורת מצד חוקרים ומצד התקשורת על היותם מעודדי אלימות ומיזוגיניה, מפיצי דעות קיצוניות והקצנה של חבריהם.<ref name=":2"></ref><ref name=":3"></ref> מאז 2018, יותר ויותר חוקרים מגדירים את תופעת האינסלים כתופעת טרור לכל דבר. החל משנת 2018, האידאולוגיה האינסלית תוארה על-ידי ממשלות צפון אמריקאיות וחוקרים כאיום טרוריסטי, וגורמי אכיפת החוק ניסחו אזהרות כנגד תת-תרבות זו.<ref name="Hoffman-2020"></ref><ref name="DiBranco-2020"></ref><ref name="Beckett 2021"></ref>

== היסטוריה ==
האתר הראשון שהשתמש במונח "incel" נוסד במהלך שנות ה-90, אם כי התקשורת חלוקה בשאלה אם הדבר התרחש במהלך 1993 או 1997. האתר הוקם על ידי סטודנטית קנדית הידועה רק בשמה הפרטי, אלנה.<ref name=":6"></ref><ref name=":7"></ref><ref></ref> היא יצרה את האתר כדי לדון בחוסר הפעילות המינית שלה עם אחרים. כותרתו הייתה "פרויקט ההתנזרות הבלתי רצונית של אלנה", והוא שימש אנשים מכל המינים כדי לחלוק את מחשבותיהם וחוויותיהם. במהלך 1997, היא פתחה רשימת תפוצה בנושא, והשתמשה בקיצור INVCEL, שקוצר מאוחר יותר ל"incel", עבור "כל אחד מכל מין שהיה בודד, מעולם לא קיים יחסי מין או שלא קיים מערכת יחסים זמן רב". במהלך שנות לימודיה בקולג' ולאחר מכן, אלנה הבינה שהיא ביסקסואלית והרגישה בנוח יותר עם זהותה.<ref name=":7" /> היא הפסיקה להשתתף בפרויקט המקוון שלה בסביבות שנת 2000 ונתנה את האתר לאדם זר.<ref name=":8"></ref> בשנת 2018, אלנה אמרה על הפרויקט שלה: "זו בהחלט לא הייתה חבורה של בחורים שהאשימו נשים בבעיות שלהם. זו גרסה די עצובה של התופעה הזו שמתרחשת היום. דברים השתנו ב-20 השנים האחרונות".<ref name=":6" />

לוח המודעות love-shy.com נוסד בשנת 2003 כמקום לאנשים שחשו דחויים חברתית באופן תמידי, או היו מאוד ביישנים עם שותפים פוטנציאליים, כדי לדון במצבם ובחוויותיהם.<ref name=":9"></ref> הוא היה פחות קפדני מאשר הלוח המקביל, IncelSupport, שנוסד אף הוא בשנות ה-2000. בעוד ש-IncelSupport קיבל בברכה גברים ונשים כאחד ואסר על פוסטים מיזוגיניים, בסיס המשתמשים של love-shy.com היה גברי ברובו, ללא הקפדה ופחות מנוהל. במהלך העשור הבא, מספר המשתמשים ב-love-shy.com ובקהילות מקוונות כמו 4chan גדלו יותר ויותר.<ref name=":8" /> בשנות ה-2000, קהילות האינסלים הפכו לקיצוניות יותר, כאשר אימצו התנהגויות מסוימות בפורומים כמו 4chan ו-Reddit, שם עודדו פוסטים קיצוניים כדרך להשיג תשומת לב.

הסאברדיט r/Incels, פורום באתר Reddit, הפך מאוחר יותר לקהילת אינסלים פעילה במיוחד. המקום היה ידוע כמקום שבו גברים האשימו נשים ב"חוסר האכפתיות שלהן", לפעמים עודדו מעשי אונס או צורות אחרות של אלימות, והיו מיזוגינים ולעיתים קרובות אף גזענים.<ref></ref><ref name=":10"></ref> ב-25 באוקטובר 2017 הכריזה Reddit על מדיניות חדשה שאסרה על "תוכן המעודד, מהלל, מסית או קורא לאלימות או פגיעה פיזית כלפי אדם או קבוצת אנשים"<ref></ref> וב-7 בנובמבר 2017, הפורום נסגר תחת אותה המדיניות. לפני סגירתו, היו בקהילה כ-40,000 חברים<ref name=":10" />. אחד ממקרי האלימות הבולטים שיצאו מקהילת האינסלים הוא הטבח באיילה ויסטה, שבוצע על ידי אליוט רוג'ר, אשר רצח שישה בני אדם ופצע ארבעה עשר נוספים באמצעות ירי מנשק חם, דקירות סכין ודריסה וזאת בטרם התאבד<ref>[https://www.usatoday.com/story/news/usanow/2014/05/24/shooting-california-santa-barbara/9532405/ המשטרה זיהתה חשוד כמפגע מקליפורניה בשם אליוט רוג'ר], ארצות הברית היום, אורן דורל, ויליאם מ. ולץ', פורסם במקור ב-24 במאי 2014, [https://archive.today/20140525053407/http://www.usatoday.com/story/news/usanow/2014/05/24/shooting-california-santa-barbara/9532405/ אורכב] מהמקור ב-25 במאי 2014. </ref>. את המניע למעשיו תיאר במנשר בן מאה ושלושים ושבעה עמודים שהפיץ באופן מקוון במהלך המתקפה, בנוסף לסרטונים רבים שהעלה לערוץ היוטיוב שלו, בהם הביע את כוונתו להעניש את המין הנשי על העוול וחוסר הצדק המשווע שלטענתו נגרמו לו בשל אי קבלתו כשווה בין שווים בחברה האנושית, וכן בעקבות חוסר יכולתו למצוא בת זוג בדומה לשאר האנשים וזאת בהתאם לעקרונות המקובלים בקרב אינסלים. קהילת האינסלים המשיכה לאכלס את Reddit בפורומים אחרים, אשר בהמשך נאסרו גם הם. קהילות אינסלים החלו לנדוד מפלטפורמות משותפות ובמקום זאת להשתמש בפורומים סגורים משלהם, המוקדשים במיוחד לנושא. הגדול ביותר מבין הפורומים הללו נוסד ב-2017 ויש לו מעל לכ-23,000 חברים.<ref></ref> אינסלים קיצוניים עוד יותר נדדו יותר למקומות אחרים, ביניהם גם לרשת האפלה, כדי להימנע מצנזורה ומביקורת מצד רשויות אכיפת החוק או ספקי שירותי אתרים.

קהילת האינסלים הגיעה למודעות ציבורית רחבה יותר במהלך העשור השני של המאה ה-21, לאחר סדרה של מעשי רצח המוניים על ידי גברים שהזדהו כאינסלים או חלקו אידאולוגיות דומות.<ref name=":9" /><ref></ref> לפחות שמונה רציחות המוניות, שהובילו לסך של 61 מקרי מוות, בוצעו מאז 2014 על ידי גברים שהזדהו כאינסלים, או שהזכירו שמות וכתבים הקשורים לאינסלים בכתביהם הפרטיים או בפרסומים שונים באינטרנט. קהילות אינסלים זכו לביקורת מצד חוקרים ומצד התקשורת על היותם מעודדי אלימות ומיזוגיניה, מפיצי דעות קיצוניות והקצנה של חבריהם.<ref name=":2" /><ref name=":3" /> החל משנת 2018, אידאולוגיית האינסלים תוארה יותר ויותר כאיום טרור. התקפה עם מצ'טה בפברואר 2020 בטורונטו שבקנדה, הפכה למקרה הראשון שהועמד לדין כפעולת טרור וקשור לכאורה באינסלים.<ref name=":4">[https://www.dps.texas.gov/sites/default/files/documents/director_staff/media_and_communications/2020/txterrorthreatassessment.pdf Texas Domestic Terrorism Threat Assessment]</ref><ref name=":5"></ref>

== בריאות הנפש ==
המונח "involuntary celibacy" ("התנזרות שלא מרצון") אינו מצב רפואי או פסיכולוגי. עם זאת, לחלק גדול מהאנשים המזדהים כאינסלים יש מוגבלויות פיזיות או הפרעות נפשיות שונות, כגון דיכאון, חרדה, אוטיזם והפרעת גוף דיסמורפית.<ref></ref> חלק מאלו המגדירים עצמם "אינסלים" מייחסים את חוסר יכולתם למצוא בת זוג למחלות פיזיות או נפשיות, בעוד אחרים מייחסים זאת למופנמות קיצונית. חלק מהאינסלים עם דיכאון חמור הם גם אובדניים, וכמה מחברי קהילת האינסלים מעודדים חברים אובדניים להתאבד, ולפעמים אף ממליצים להם לבצע מעשי אלימות המונית לפני שהם מתאבדים.<ref></ref><ref></ref><ref></ref>

== אידאולוגיה ומונחים שונים ==
דיונים בפורומים של אינסלים מאופיינים לרוב בטינה ושנאה, מיזוגיניה, מיזנתרופיה, רחמים עצמיים ותיעוב עצמי, גזענות, תחושת זכאות למין ותמיכה באלימות כלפי נשים ואנשים פעילים מינית.<ref name=":1" /> פעמים רבות, הדיונים נעים סביב האמונה שגברים זכאים למין; נושאים נפוצים אחרים כוללים בטלנות, בדידות, אומללות, התאבדות, זונות, כמו גם תכונות שלדעתם מגדילות את הנחשקות של הגבר, כמו הכנסה כספית או מאפייני אישיות מסוימים.<ref name=":9" /><ref></ref> התנגדות לפמיניזם ולזכויות נשים נפוצה גם היא, וחלק מהאינסלים מאשימים את הפמיניזם, שחרור האישה והמהפכה המינית בחוסר יכולתם של גברים לא מושכים למצוא בת זוג. בנוסף, אנטישמיות ועליונות לבנה נחשבת ליחסית נפוצה בקרב אינסלים.<ref name=":8" /> אמונות אנטישמיות מופיעות לעיתים קרובות בפורומים של האינסלים, כאשר חלקם טוענים כי עליית הפמיניזם היא מזימה יהודית שמטרתה להחליש את העולם המערבי.

=== מונחים שונים ===
r/Incels, לשעבר סאברדיט ב-Reddit, היה המחולל הפורה ביותר של מונחים שונים ומילים חדשות לשימושם של האינסלים.<ref name=":11"></ref> בין המונחים הנפוצים יותר:<ref name=":11" />
* צ'אד (Chad): גבר "אלפא" מצליח, נאה וחסון, שמצליח להשיג בחורות בקלות.
* סטייסי (Stacy): הגרסה הנשית לצ'אד, יפהפייה ונחשקת. נמשכת לגברים חזקים, מוצלחים, עם מראה גברי מסוים מאוד, עשירים ובעלי סטטוס חברתי גבוה. לרוב מופקרת ולא ממש חכמה.
* בטא (Beta): מי שנמצא מתחת לגברים המוצלחים, זכרי "אלפא", ב"שרשרת המזון". אינסלים יתארו עצמם לעיתים קרובות כ"אומגה", כלומר, שלב מתחת לבטא.
* פמסל (Femcel): הגרסה הנשית לאינסל; אינסלית, מתנזרת שלא מרצון. אף על פי שאינסלים הם תרבות אינטרנט גברית, עם אידאולוגיה תוקפנית נגד נשים באופן גלוי, קיימת תופעת רשת בה גם נשים המגדירות עצמן כבודדות שלא מרצונן מתארגנות לקבוצות.<ref name=":7" /><ref name=":6" /> נשים המגדירות עצמן כמתנזרות שלא מרצון משתמשות לרוב במונח "femcels" על מנת להבדיל עצמן מגברים בודדים. תגובת האינסלים להגדרה זו של נשים לרוב כוללת בוז ולעג.<ref></ref> זאת כיוון שהם טוענים שבניגוד לגברים, נשים יכולות למצוא זוגיות בקלות.
* בלופיל (Bluepill, בעברית: "גלולה כחולה"): משמעותו של הבלופיל היא להישאר בור ומאושר לגבי איך שהעולם עובד. המונח מתייחס לאלו המקבלים ללא עוררין את מה שיש לתקשורת ולמקורות קונבנציונליים דומים להגיד. גברים אלו מקשיבים למה שיש לצ'אד להגיד על סצנת הדייטינג (לדוגמה: "Just be confident bro", "פשוט תהיה בטוח בעצמך אחי"). מונח זה נובע מהסרט "מטריקס", שבו "לקחת את הגלולה הכחולה" פירושו להמשיך ולחיות בתמימות ושלווה מבלי להיחשף ולפתח מודעות לאמת המרה.
* רדפיל (Redpill, בעברית: "גלולה אדומה"): משמעותו של הרדפיל היא דחייה והתנגדות ל"בלופיל". גברים שלקחו את הרדפיל מאמינים לתיאוריה המיזוגנית שבבסיס האינסל. גברים אלו מכונים "רדפיל", שכן מנקודת המבט של התרבות, הם "מכירים בכך" שהעולם אינו הוגן ועומד כנגדם לטובת נשים. אלה נוהגים למתג את ה"הטיה" באמצעות "כלל 80/20". על-פי הכלל, 80% מהנשים "רוצות" רק 20% מהגברים. כך, נטען כי משמעות הדבר היא שרובם המכריע של הגברים לעולם לא יהיו רצויים באמת, וכתוצאה מכך לעולם לא ימצאו הגשמה או אושר מיני. מונח זה אף הוא נובע מהסרט "מטריקס", שבו "לקחת את הגלולה האדומה" פירושו לקבל את המציאות הקשה.
* בלאקפיל (Blackpill, בעברית: "גלולה שחורה"): רמת המודעות הגבוהה ביותר שאפשר להגיע אליה. גרסה פסימית, ניהיליסטית, ותבוסתנית של הגלולה האדומה. גברים שלקחו את "הגלולה השחורה" יאמצו את תפיסת העולם של האינסלים, ויבינו שאין שום דרך לשנות את איך שהעולם בנוי. על פי הבלאקפיל, לא יכולים להיות פתרונות אישיים לבעיות מערכתיות, ושהעולם היה, הוא, ותמיד יהיה בנוי נגד גברים אינסלים שהם "נחותים גנטית". על פי רמת מודעות זו, נשים מטבען הן שטחיות ונמשכות למראה גברי מסוים מאוד, לרוב בהקשר של תווי פנים, מבנה עצמות ומבנה גוף. אינסל זה מאמין כי הוא נידון לחיים של אומללות, או שהוא צריך לנקוט בצעדים אלימים כדי למנוע זאת. זו הסיבה לעיסוק האובססיבי של אינסלים בהתאבדות ואף ברצח או אלימות המונית. גישה מתונה יותר של הבלאקפיל אומרת כי אף על פי שלא קיימים פתרונות אישיים, יכול להיות שקיימים פתרונות מערכתיים ותרבותיים בקנה מידה גדול.
* נורמי (Normie): במקור, בניגוד ל"אספי" (מישהו על הספקטרום האוטיסטי), המונח הזה משמש כעת כדי להתייחס לכל מי שהוא נוירוטיפיקלי, בעל מראה ממוצע ובעל אינטליגנציה ממוצעת. בדומה למונחים כמו צ'אד, זה מציין לעג וקנאה בו זמנית; חלק מהאינסלים מייחלים להיות "נורמיז", אך בו בזמן מאמינים שיש ל"נורמיז" השקפת עולם ומערכת אמונות נחותות.
* קופ (Cope): התמודדות. המונח cope מתאר התמודדות פסיכולוגית של תת-אדם אל מול אימת הגנים שלו. כשמשתמשים במונח cope זה יהיה לרוב בהקשר שלילי עבור אינסל שאינו מכיר בנחיתותו ומנסה טכניקות של שיפור עצמי למרות שזה נועד מראש לכישלון.
* רופ (Rope, בעברית: "חבל"): התאבדות. נושא נפוץ בקרב האינסלים, וחברים ידברו לעיתים קרובות על כך שהם רוצים "רופ" (להרוג) את עצמם.
* וולסל (Volcel): voluntarily celibate (מתנזר מרצון). גבר שיכול להגיע ליחסי מין, אך בוחר להימנע מסיבותיו. הרבה פעמים משמש ככינוי של אינסלים לגברים שלדעתם פשוט בררנים מדי.
* מנטאלסל (Mentalcel): אינסל בעקבות הפרעה נפשית או אוטיזם.
* הייטסל (Heightcel): אינסל שהוא אינסל כי הוא נמוך מדי. כמו עם תכונות רבות אחרות, אינסלים מדברים על גובה הגבר כקובע להצלחה מינית.
* נירסל (Nearcel): גבר בעל מראה סביר והכנסה ממוצעת, או מראה לא מושך ולא גברי אך הכנסה גבוהה מאוד. נירסלים הם "כמעט אינסלים", והם יצטרכו להוריד את הסטנדרטים שלהם לרמה נמוכה במיוחד כדי לקיים יחסי מין עם אישה.
* ג'ימסל (Gymcel): גברים שמנסים לצאת מהאינסליות באמצעות אימונים בחדר כושר, מתוך ההנחה ששרירים הם סימן לגבריות ומושכים נשים.
* סימפ (Simp): גברים שיעשו הכול, כולל לבזבז כסף רב או לבצע בחירות שיגרמו לכך שינצלו אותם בסופו של דבר, במטרה לגרום לנשים מסוימות לחבב אותם, על אף שהרגשות אינם הדדיים.
* פמואיד (Femoid): כינוי לנשים בקרב האינסלים. קיצור שמרמז שנשים הן לא אנושיות באמת, אלא רק מדמות התנהגות אנושית.

== דגל האינסליות ==
דגל הגאווה האינסלית")]]
בעבר הוצעה גרסה של "דגל האינסליות" או "דגל הגאווה האינסלית", אשר נועד לייצג את האינסלים.<ref name=":12"></ref>

=== משמעות ===
הגוונים השונים של האפור מציינים ספקטרום מסוים, כאשר כל פס אנכי מייצג דרגת הסלמה של סטטוס האינסל.<ref name=":12" /> הפס הלבן במרכז מייצג אנשים נורמטיביים המתפקדים בחברה (לדוגמה: "נורמי" או "צ'אד"). הגוונים הבהירים יותר של האפור מייצגים את ה"וולסלים" ואת ה"נירסלים", וכן אינסלים מסוימים נוספים. הגוונים הכהים יותר של האפור, והפסים השחורים בקצוות, מייצגים את האינסלים ה"אולטימטיביים" או ה"אמיתיים", אלו ש"התעוררו" ולקחו את ה"בלאקפיל".
גרסה אפורה של דגל הגאווה האינסלית

==ראו גם ==
* MGTOW
* מיזוגיניה
*גבריות רעילה
*רצח המוני

==קישורים חיצוניים==

* 
* הקונגרס 94#, [https://hacongress.podbean.com/e/הקונגרס-094-עידן-דה-ארץמטריל-את/ "עידן דה-ארץ מטריל את בלייזר"], 8 במרץ 2018
* 

==הערות שוליים==

קטגוריה:תת-תרבות
קטגוריה:שנאה
קטגוריה:גבר
קטגוריה:גבריות
קטגוריה:מחלוקות הקשורות לתרבות
קטגוריה:מחלוקות הקשורות לאינטרנט
קטגוריה:מחלוקות מיניות
קטגוריה:תרבות אינטרנט